CELEX: 32007R1316
Language: bg
Date: 2007-11-08 00:00:00
Title: Регламент (ЕО) № 1316/2007 на Комисията от 8 ноември 2007 година относно забрана на риболова на атлантическа треска в зони VIIб до к, VIII, IХ и Х на ICES, и в общностните води на зона CECAF 34.1.1 от плавателни съдове, плаващи под флага на Нидерландия

9.11.2007   
            
            
               BG
            
            
               Официален вестник на Европейския съюз
            
            
               L 291/23
            
         
      РЕГЛАМЕНТ (ЕО) № 1316/2007 НА КОМИСИЯТА
   
   от 8 ноември 2007 година
   относно забрана на риболова на атлантическа треска в зони VIIб до к, VIII, IХ и Х на ICES, и в общностните води на зона CECAF 34.1.1 от плавателни съдове, плаващи под флага на Нидерландия
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на Общата политика в областта на рибарството (1), и по-специално член 26, параграф 4 от него,
   като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към Общата политика в областта на рибарството (2), и по-специално член 21, параграф 3 от него,
   като има предвид, че:
   
               (1)
            
            
               Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността и по отношение на корабите на Общността във води, за които се изискват ограничения върху улова (3) определя квотите за 2007 година.
            
         
               (2)
            
            
               Според получената от Комисията информация уловът на посочения в приложението към настоящия регламент рибен ресурс от съдове, плаващи под флага на или регистрирани в посочената в същото приложение държава-членка, е изчерпал отпуснатата за 2007 г. квота.
            
         
               (3)
            
            
               Следователно е необходимо да бъде забранен риболовът на този рибен ресурс, както и неговото съхраняване на борда, прехвърляне и разтоварване на суша,
            
         ПРИЕ НАСТОЯЩИЯ РЕГЛАМЕНТ:
   Член 1
   Изчерпване на квотата
   Квотата за риболов на посочения в приложението към настоящия регламент рибен ресурс, отпусната за 2007 г. на указаната в същото приложение държава-членка, се счита за изчерпана от определената в него дата.
   Член 2
   Забрани
   Забранява се риболовът на посочения в приложението към настоящия регламент рибен ресурс от съдове, плаващи под флага на или регистрирани в указаната в същото приложение държава-членка, считано от определената в него дата. След тази дата се забранява и съхраняването на борда, прехвърлянето или разтоварването на суша на този рибен ресурс, уловен от посочените по-горе съдове.
   Член 3
   Влизане в сила
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 8 ноември 2007 година.
      
         
            За Комисията
         
         Fokion FOTIADIS
         
         
            Генерален директор на Генерална дирекция „Рибарство и морско дело“
         
      
   
   
      (1)  ОВ L 358, 31.12.2002 г., стр. 59. Регламент, изменен с Регламент (ЕО) № 865/2007 (ОВ L 192, 24.7.2007 г., стр. 1).
   
      (2)  ОВ L 261, 20.10.1993 г., стр. 1. Регламент, последно изменен с Регламент (ЕО) № 1967/2006 (ОВ L 409, 30.12.2006 г., стр. 11).
   
      (3)  ОВ L 15, 20.1.2007 г., стр. 1. Регламент, последно изменен с Регламент (ЕО) № 898/2007 на Комисията (ОВ L 196, 28.7.2007 г., стр. 22).
   
      ПРИЛОЖЕНИЕ
      
                  №
               
               
                  65
               
            
                  Държава-членка
               
               
                  Нидерландия
               
            
                  Ресурс
               
               
                  COD/7X7A34
               
            
                  Вид
               
               
                  Атлантическа треска (Gadus morhua)
               
            
                  Зона
               
               
                  VIIб-к, VIII, IX и X; общностни води на зоната CECAF (Комитет по риболова в източноцентралния Атлантически океан) 34.1.1
               
            
                  Дата
               
               
                  16.10.2007 г.